ג'וזף קירנן

ג'וזף ד. קירנן (באנגלית: Joseph D. "Joe" Kernan; 4 בפברואר 1955) הוא תת אדמירל בדימוס בצי האמריקאי, אשר שימש כמפקד פיקוד הלוחמה המיוחדת של הצי וכסגן מפקד פיקוד דרום של ארצות הברית.

ביוגרפיה
קירנן נולד בבסיס חיל האוויר האמריקני טראוויס, קליפורניה. בשנת 1977 השלים את לימודיו באקדמיה הימית של ארצות הברית. בסיום לימודיו הוסמך כקצין בצי ארצות הברית.

קריירה
קירנן שירת תחילה כקצין ימי במשחתת "USS Horne" וב-1982 התנדב ליחידת הקומנדו הימי האמריקני, "אריות הים" (Navy SEALs), שם שימש כלוחם ומפקד. קירנן שימש במגוון תפקידי מטה ופיקוד בצוותי הקומנדו הימי. בשנים 1994–1996 פיקד על צוות 2 ובשנים 1999–2003 שימש כמפקד צוות 6 (צוות הלוחמה בטרור הנחשב למעולה שבצוותים), והוביל אותו במלחמת אפגניסטן ובמלחמת עיראק. בשנת 2007 מונה למפקד פיקוד הלוחמה המיוחדת של הצי. לאחר מכן שימש כעוזר מיוחד לשר ההגנה כמפקד הצי הרביעי של ארצות הברית וכסגן מפקד פיקוד דרום של ארצות הברית. בשנת 2013 פרש לגמלאות.
מונה על ידי נשיא ארצות הברית דונלד טראמפ לתת-שר ההגנה למודיעין. הוא כיהן בתפקיד עד נובמבר 2020.

קישורים חיצוניים

 ביוגרפיה באתר הצי.

הערות שוליים

אדמירלים בצי ארצות הברית
אמריקאים מעוטרי אות לגיון ההצטיינות
מעוטרי כוכב הארד
מפקדי צוות 6 של אריות הים
סגל מחלקת ההגנה של ארצות הברית
נשיאות דונלד טראמפ: אישים
מעוטרי מדליית השירות המצוין של הצי
מעוטרי מדליית השירות המצוין של מחלקת ההגנה
מפקדי הצי הרביעי של ארצות הברית
בוגרי האקדמיה הימית של ארצות הברית
אמריקאים שנולדו ב-1955
מפקדי פיקוד הלוחמה המיוחדת של צי ארצות הברית